open-index/open-wikipedia-markdown huggingface dataset:
הברודס

**הברודס** (באנגלית: **The Broads**), המוכר גם בשם **הנורפק ברודס**, הוא אזור במזרח אנגליה המאופיין בתעלות מים ואגמים הניתנים לשיוט.

אזור הברודס אינו כלול באופן רשמי בין הפארקים הלאומיים של הממלכה המאוחדת, אך נמצא במעמד שימור כמעט זהה לכך, כאשר הוא מנוהל על ידי רשות הברודס ולעיתים מכונה באופן לא רשמי "הפארק הלאומי הברודס". שטחי הברודס נמצאים בעיקר במחוז נורפוק ("הנורפוק ברודס") עם חלק קטן יותר במחוז סאפוק השכן ("הסאפוק ברודס"), אך עם זאת האזור כולו זכה לכינוי "נורפוק ברודס". מלבד הערך של הברודס כשמורת טבע, האזור נחשב לאזור השיוט השלישי בגודלו באי הבריטי, לכן רשות הברודס אחראית גם על תנועת השייט בגופי המים מה שמונע מהאזור להוות פארק לאומי רשמי.

אזור הברודס מוגן החל משנת 1976 כאתר רמסר.

## תיאור
אזור הברודס כולל שבעה נהרות עיקריים ומספר יובלים, שביניהם אזורים מוצפים, מאגרים טבעיים ותעלות מים. עד לשנות ה-60 היה נהוג לחשוב שכל האוזר הוא תוצאה של הצפה טבעית של מישור החוף וערוצי הנחל, אז התגלה כי הרבה ממאפייני הנוף נוצרו באמצעות כריה מאסיבית של אדמת כבול באזור במהלך ימי הביניים. עם העלייה במפלס הים, האזורים שנחפרו הוצפו בהדרגה, למרות הקמה של סכרים וטחנות רוח לשאיבת המים (בדומה לנהוג בהולנד) נוצרו אותם גופי מים ייחודיים.

לאורך השנים בין המאה ה-17 ותחילת המאה ה-20 נעשו ניסיונות שונים להרחבת נתיבי השייט והעמקה של חלק מהתעלות לשימוש כלי שיט, בנוסף התפתחות תעשייתית ועירונית באזורים שונים בברודס הביאו לשינוי הערוצים והתעלות והסדרה של גבולות גופי המים. משום שורב גופי המים הם למעשה שטחים מוצפים מהים, ברובם הם מושפעים מתנועת הגאות והשפל, כך שככל שמתקרבים לים הגאות והשפל קיצוניים יותר בעוד שבאזורים פנימיים יותר הם כמעט ולא מורגשים.

הנהרות העיקריים כוללים את **נהר הייר** (River Yare) שהוא הנהר המרכזי שמנקז אליו את רוב ערוצי המים. הוא עובר דרומית לנוריץ' ונשפך לים סמוך לגרייט ירמות'. **נהר הביור** (River Bure), **נהר השט** (River Chet), **נהר הוונסום** (River Wensum) ו**נהר הווייבני** (River Waveney) כולם יובלים של הייר; **נהר הביור** (River Bure) שהוא יובל מרכזי של הייר; **נהר הת'רן** (River Thurne) ו**נהר האנט** (River Ant) שהם יובלים של הביור. מעבר לנהרות אלו כאמור ישנה רשת של תעלות "ברודס" המקשרות בין גופי המים השונים ואזורים מוצפים נוספים לאורך הנהרות, הנחלים ותעלום המים.

## גלריה

Berney Windmill on Breydon Water - geograph.org.uk - 1068474.jpg|טחנת רוח לחופי בריידון בשפך נהר היאר והוויונני
View of Boardman's Broad 1.JPG|אזור נהר האנט סמוך ללודהאם
Hoveton Great Broad from the air.png|מבט מהאוויר על הברודס הוורטון, סלהאוס ורוקסהאם.
View from Hardley Windpump - geograph.org.uk - 2037603.jpg|נהר הייר.


## קישורים חיצוניים

* 
* האתר הרשמי של ראשות הברודס.
* 

## הערות שוליים

קטגוריה:מזרח אנגליה (אזור גאוגרפי)
קטגוריה:אנגליה: גאוגרפיה
קטגוריה:נורפוק
קטגוריה:הממלכה המאוחדת: פארקים לאומיים
קטגוריה:אנגליה: אתרי רמסר
קטגוריה:אנגליה: גופי מים
יחסי הונגריה–מרוקו

**יחסי הונגריה–מרוקו** הם היחסים הדיפלומטיים שבין **[[הונגריה]]** לבין **[[ממלכת מרוקו]]**.

## סקירה כללית
שתי המדינות כוננו יחסים דיפלומטיים בשנת 1959, ובשנת 2019 הן חגגו 60 שנה ליחסים הדיפלומטיים. בשנת 2017 הושק קו טיסה ישיר מאגאדיר לבודפשט. ביוני 2021 חתמו שר החוץ המרוקאי, נאסר בוריטה ושר החוץ והמסחר ההונגרי פטר סז'יארטו, במהלך ביקור רשמי במרוקו, על חיזוק שיתוף הפעולה הכלכלי והמסחרי בין המדינות. המסמך מציין כי שתי המדינות מחויבות לעודד שיתוף פעולה עסקי בתחומי עדיפות, בעיקר פיננסים, חקלאות, תעשייה, חינוך, אנרגיה, מים, בריאות ופיתוח בר קיימא.

## נציגויות דיפלומטיות
* הונגריה מחזיקה במרוקו שגרירות ברבאט.
* מרוקו מחזיקה בהונגריה שגרירות בבודפשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בקשטי

**בקשטי** (בבלארוסית וברוסית: **Бакшты**, ביידיש: **באַקשט**) הוא כפר במחוז משנה איוויה במחוז גרודנו שבבלארוס. עד שואת יהודי בלארוס התקיימה בו קהילה יהודית.

## היסטוריה

## הקהילה היהודית
בשנת 1897 נמנו בעיירה 1,461 תושבים, מתוכם 172 יהודים. מלחמת העולם הראשונה והכאוס שלאחריה חיסלו כמעט לחלוטין את היישוב היהודי בבקשטי וב-1921 נמנו בעיירה רק 13 יהודים. ב-1923 בנתה חברת יקופ"ו 10 בתים למען שרידי הקהילה ובסוף שנות ה-20 נמנו בה 55 יהודים. 

מבין היהודים שנולדו וגדלו בעיירה זו ניתן למנות את הגאון רבי משה מרדכי אפשטיין מראשי ישיבת 'כנסת ישראל סלבודקא שעלו אחרי כן לחברון ובתרפ"ט עברו לירושלים.

בתקופת הכיבוש הנאצי גורשו יהודי בקשטי לגטו איוויה וב-12 במאי 1942 נרצחו עם שאר יושבי הגטו ונקברו בקבר אחים גדול בסמוך לאיוויה.

## לקריאה נוספת
* רחל גרוסבאום-פסטרנק, "**בקשטי**, נפת וולוז'ין, מחוז נובוגרודק", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 176.

## קישורים חיצוניים

* בקשטי במילון גאוגרפי של ממלכת פולין , כרך א, ורשה 1880, עמ' 85
* 
* בקשטי ביברייסקיה אנציקלופדיה 

## הערות שוליים

קטגוריה:מחוז גרודנו: יישובים
אדמונד וזנמאייר

ממוזער|300px|דרכונו הדיפלומטי במהלך שירותו בהונגריה
ד"ר **אדמונד וזנמאייר** (בגרמנית: **Edmund Veesenmayer**; באד קיסינגן, 12 בנובמבר 1904 – דרמשטאדט, 24 בדצמבר 1977) היה כלכלן גרמני מוביל, דיפלומט של גרמניה הנאצית, חבר בכיר במפלגה הנאצית (NSDAP) ובאס אס, ופושע מלחמה נאצי.

## ביוגרפיה
החל מ-1 בפברואר 1932 היה וזנמאייר חבר במפלגה הנאצית, או בשמה המלא: **מפלגת הפועלים הגרמנית הלאומית-סוציאליסטית** (NSDAP – מס' 873.780) ומיוני 1936 בשוצשטאפל (אס אס: 202.122). כמומחה כלכלי של משרד החוץ של הרייך הגרמני, הוא העריך את התנאים הכלכליים והפוליטיים במזרח, במזרח התיכון ובאירופה. בשנת 1943 ערך דו"ח ארוך על הונגריה (כולל דרום סלובקיה וטרנסילבניה כולה), ושירת באס אס עם כמה מטלות מיוחדות.

ב-19 במרץ 1944, במהלך כניסת הצבא הגרמני לממלכת הונגריה (מבצע מרגרטה), הוא מונה לשגריר ולשליחו המלא של אדולף היטלר בהונגריה מטעם גרמניה הנאצית. פירוש הדבר שהיה ממונה על כל כוחות הכיבוש למעט הוורמאכט (הוא היה ממונה לרבות, ובמיוחד, על הגסטפו). הוא מילא תפקיד במעצר אישים שהיו ידועים כאנטי-גרמנים וכן בגירוש יהודי הונגריה למחנות ההשמדה. במהלך ההפיכה של פרנץ סלשי ומפלגת צלב החץ עזר לצלב החץ להשתלט על כל מנגנוני השלטון ובכך מנע מהונגריה לצאת ממלחמת העולם השנייה.

בשנת 1945 נכנע לחיילי צבא ארצות הברית ליד זלצבורג. בשנת 1949 דן אותו בית הדין הצבאי הבינלאומי בנירנברג ל-20 שנות מאסר כפושע מלחמה. מאוחר יותר עונשו הומתק, והוא שוחרר בשנת 1951. לאחר מכן ייצג את גרמניה בחברת Pennel & Flipo, שבסיסה היה ברובה בצפון צרפת. מאז כבר לא מילא תפקיד חשוב.

וזנמאייר העיד במשפט אייכמן בשנת 1961 כעד הגנה. הוא התגורר בדרמשטאדט עד מותו בשנת 1977.

## דרגותיו
* 13 ספטמבר 1936 אס אס אונטר-שטורמפיהרר
* 30 ינואר 1937 אס אס אובר-שטורמפיהרר
* 9. נובמבר 1937 אס אס האופטשטורמפיהרר
* 12 מרץ 1938 אס אס שטנדרטנפיהרר
* 22 ינואר 1942 אס אס אוברפיהרר
* 15 מרץ 1944 אס אס בריגדפיהרר
* 15 מרץ 1944 שליח מחלקה 1 וממונה של הרייך הגרמני הגדול

## קישורים חיצוניים

* Ungarns Juden unter deutscher Besetzung
* Analytische Skizze zu den Nürnberger Dokumenten

## לקריאה נוספת
* Ki kicsoda? – Veesenmayer. SZTE Klebelsberg Könyvtár (מיהו מי? וזנמאייר - בהונגרית)
* Veesenmayer jelentése Magyarországról, 1943. december 10.. SZTE Klebelsberg Könyvtár (דו"ח וזנמאייר על הונגריה בשנת 1943 - בהונגרית)
* Veesenmayer Magyarország teljhatalmú német megbízottjává történő kinevezése. SZTE Klebelsberg Könyvtár (מינוי וזנמאייר לממונה העליון בהונגריה בשנת 1944 - בהונגרית)

## הערות שוליים

קטגוריה:דיפלומטים גרמנים
קטגוריה:שגרירי גרמניה
קטגוריה:שגרירים בהונגריה
קטגוריה:פוליטיקאים גרמנים
קטגוריה:כלכלנים גרמנים
קטגוריה:פושעי מלחמה נאצים
קטגוריה:אנשים שהורשעו על ידי בית הדין הבין-לאומי בנירנברג
קטגוריה:משפט אייכמן: עדים
קטגוריה:שואת יהודי הונגריה
קטגוריה:משתתפים ברצח יהודי הונגריה
קטגוריה:גרמנים שנולדו ב-1904
קטגוריה:גרמנים שנפטרו ב-1977
גטו מייצ'ט

ממוזער|אנדרטת זיכרון לגטו
**גטו מייצ'ט** (ברוסית: **Гетто в Молчади**) היה גטו, שהקימו הנאצים ביולי 1941 במייצ'ט שבבלארוס, והוא פעל עד 18 ביולי 1942. סך הכל, נרצחו בגטו 3,665 יהודים.

## היסטוריה
לפני מלחמת העולם השנייה והשואה, התגוררו במייצ'ט כ-1000 יהודים. העיר נכבשה על ידי הגרמנים ביוני 1941, וביולי של אותה השנה, הוקם בעיר גטו.

במאי 1942, היהודים נאלצו לחפור בורות, בהם, ב-15 ביולי 1942, בקבוצות של 100 עד 120 איש, נורו היהודים בגטו. לאחר מכן, הגרמנים הודיעו כי כל יהודי, שלא היה בגטו, יעבור לגטו, תובטח לו עבודה. בין 15 ביולי ל-18 ביולי, נרצחו עוד אלפי יהודים, שהגיעו לגטו מהעיירות שמסביב למייצ'ט, בנוסף ל-50 בלארוסים ו-5 או 15 שבויי מלחמה.

מאוחר יותר באותה שנה, נרצחו עוד 200 יהודים שעבדו בגטו, ולאחר סגירתו, עבדו במפעלים בעיר.

## זיכרון והנצחה
בשנת 1977, הוקמה אנדרטה במייצ'ט לזכר "האזרחים הסובייטים בנרצחו בידי הנאצים". בשנות האלפיים, על האנדרטה החדשה שנבנתה לזכר היהודים שנרצחו בעיר, נחקקו המילים בבלארוסית, באנגלית ובעברית: "כאן בשנת 1942 עונו באכזריות 3,600 יהודים - תושבים מקומיים".

## קישורים חיצוניים

## הערות שוליים

מייצ'ט
קטגוריה:בורות ירי בשואה
אנה וודוורד

**אנה וודוורד** (באנגלית: **Anna Woodward**; ) הייתה ציירת אמריקאית, שלמדה ציור באקדמיה ז'וליאן בפריז. בשנת 1918 היא עברה להוואי. היא הושפעה מהתנועה האימפרסיוניסטית ויצרה ציורי נוף.

## ביוגרפיה
אנה וודוורד נולדה בפיטסבורג, פנסילבניה, ב־26 בינואר 1868. היא נולדה לאנה מ. וו. שטיינר ומרקוס א. וודוורד - עורך דין עשיר וידוע בפיטסבורג. גדלה בפנסילבניה, ושם למדה וקיבלה תואר ראשון. זמן קצר לאחר מכן נסעה לפריז בליווי אמה ונרשמה לאקדמיה ז'וליאן, עם דגש על ציור שמן. היא למדה ציור בהוראת ז'ול-ג'וזף לפבר, טוני רובר-פלרי וויליאם אדולף בוגרו. במהלך הקיץ למדה בבית ספר פרטי קטן בהנהגתו של ג'ורג' היצ'קוק בסטודיו פרטי בביתו באגמונד אן דן הוף, הולנד.

בזמן שהייתה בפריז, היא הציגה עבודות בתערוכות הרבות, בסלונים ובגלריות. היא התקבלה לסלון פריז בשנת 1898 שם הציגה שתי עבודות, Le sabot casse שנוצרו בצרפת ו- Recolte des pommes de terre, שנוצרה בהולנד. בשנת 1903 נכנסה לתערוכת הבינלאומית של ריימס שם קיבלה מדליית כסף.

במהלך לימודיה באירופה, הצטרפה וודוורד למושבה האמריקאית בפריז - קבוצת אמריקאים שלמדו אומנויות יפות בלב פריז. קבוצה זו, שהוקמה על ידי הלן ברטו (1825-1909), יצרה ארגון שבו אמניות היו יכולות ליצור נוכחות מבוססת בעולם האמנות. וודוורד הייתה גם חלק מאגודת האמנות בפיטסבורג לאורך כל ראשית חייה ובאקדמיה לאמנויות בהוואי במהלך הקריירה המאוחרת שלה, מקום בו הציגה יצירות בהזדמנויות רבות.

וודוורד חיה בפריז לאורך כל מלחמת העולם הראשונה. לאחר שסבלה מתת תזונה, אובחן אצלה ליקוי בלב והומלץ לה לנסוע לאקלים חם יותר. לאחר מכן היא נסעה לאפריקה ולהוואי, שם התגוררה משנת 1918 בשכונת וואיקיקי. היא הפכה לקול ידוע בקהילות העשירות והאמנותיות של הוואי, וביצעה עבודות רבות עבור פטרונים מקומיים.

עבודותיה הוצגו בגלריות רבות ברחבי ארצות הברית וצרפת, כולל מכון קרנגי בפיטסבורג, פנסילבניה.

היא הוצגה גם בכל הגלריות המקומיות בהוואי ובאקדמיה לאמנויות בהונולולו בעיקר עבודות מאיי הוואי. עבודותיה, גן בהונולולו, עמק מנואה ודיונות הן בין יצירותיה הידועות יותר המייצגות את הנוף ההוואי.

וודוורד כתבה גם טורים ומאמרים למגזינים ולעיתונים מקומיים בהוואי. היא כתבה על עבודות אמנים, ביקרה תערוכות מקומיות. יצירות האמנות שלה שימשו גם למגזין "גן עדן באוקיינוס השקט" לאורך כל שנות העשרים והשלושים. היא נודעה גם בזכות ספרה בנוגע לתקופתה בקהילת האמנות בפריז וגם בהולנד, שכותרתה "חיי אמנות בצרפת ובהולנד".

וודוורד נפטרה בבית החולים קווינס בהונולולו, הוואי, ב־12 ביולי 1935, בגיל 67. שרידיה הועברו למקום הולדתה בפיטסבורג.

## גלריה

File:'Manoa Valley' by Anna Woodward, oil on board, c. 1920.JPG

File:A Honolulu Garden, Oahu, Hawaii by Anna Woodward, 1927.jpg

File:'A Shower in the Mountains, Manoa Valley' by Anna Woodward.JPG

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:אמניות אמריקאיות
קטגוריה:בוגרי אקדמיה ז'וליאן
קטגוריה:בוגרות אקדמיה ז'וליאן
קטגוריה:אמריקאיות שנולדו ב-1868
קטגוריה:אמריקאים שנולדו ב-1868
קטגוריה:אמריקאים שנפטרו ב-1935
קטגוריה:אמריקאיות שנפטרו ב-1935
נחל שחורת

**נחל שחורת** הוא נחל קצר, הזורם בעונת החורף באזור הרי אילת. בנחל מקור מים עונתי, מפער מים וקניוני העשוי מגרניט.

## תוואי הנחל
תחילתו של הנחל בערוצים אשר יורדים מקו פרשת המים של הרי אילת לכיוון הר שחורת. באזור זה יורדים ערוציו העשויים סלע גיר מהר חזקיה לכיוון הערבה. בהמשכו של הנחל יובליו מתלכדים לנחל אחד. נחל שחורת זורם לכיוון מזרח, עד שהוא נשפך דרומית למרגלותיו של הר שחורת. הנחל נחצה במפער מים בין סלעי ומצוקי גיר. בקרקעית מפער המים, מתחת לגוש סלע גיר גדול בנחל ישנו מקור מים עונתי. הנחל ממשיך בין קניון ובו סלעי גרניט וסלעים מטמורפיים. אורכו של הקניון כקילומטר ועומקו מגיע בכמה אזורים לעשרות מטרים. רוחבו של הנחל לא עולה על עשרה מטרים. באפיק הנחל יורדים כמה מפלים לא גבוהים במיוחד, וכאשר בתחתייותיהם מכתשים עמוקים. הנחל נשפך אל ערבת נטוף, הממוקמת בקצה הדרומי של מלחת עברונה.

## קישורים חיצוניים
* 
* 
* יגאל צור, 

## הערות שוליים

קטגוריה:הרי אילת: נחלים
קטגוריה:שחרות
קטגוריה:בקעת עובדה
גוויקיאני

**גוויקיאני** (בליטאית: **Gaveikėnai**; בפולנית: **Gawejkiany**) הוא כפר במחוז משנה איגנלינה במזרח ליטא. בשטח הפארק הלאומי אוקשטאיטייה . הכפר שוכן מערבית לאיגנלינה, כ-25 ק"מ צפונית לשווינציאן.

עד מלחמת העולם הראשונה התקיימה בו קהילה יהודית קטנה. לאחר המלחמה ועד מלחמת העולם השנייה התגוררה בו משפחה יהודית אחת שגורלה לא נודע.

## היסטוריה
ידיעות ראשונות על יישוב פעיל בגוויקיאני קיימות משנת 1373. בסוף המאה ה-19 ישבו בעיירה כעשרים משפחות יהודיות ובבית המדרש שלה התפללו גם יהודי הכפרים הסמוכים. נתונים רשמיים על גודל האוכלוסייה בגוויקיאני זמינים מראשית המאה ה-20: 171 ב-1905, 109 ב-1931, 70 ב-1959, 98 ב-1979, 66 ב-1989, 36 ב-2001 ו-28 ב-2011.

כבר לפני מלחמת העולם הראשונה החלו הצעירים היהודים לנטוש את גוויקיאני, רובם היגרו פנימית לערים הגדולות וחלקם היגרו לארצות הברית. רוב ככל יהודי גוויקיאני נטשו את העיירה במהלך ואחרי המלחמה ועברו להתגורר באיגנלינה הסמוכה.

## לקריאה נוספת
* רחל גרוסבאום-פסטרנק, "**גַווֵיקִיאַנִי**, נפת שוויינצ'יאני, מחוז וילנה", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 195.

## קישורים חיצוניים
* תרגום לאנגלית של הערך בפנקס הקהילות (לעיל 'לקריאה נוספת') באתר JewishGen 

קטגוריה:ליטא: יישובים
בנג'מין לוגן

**בנימין לוגן** (; 1 במאי 1743 – 11 בדצמבר 1802) היה איש צבא ופוליטיקאי אמריקאי. במסגרת תפקידו כאלוף-משנה במיליציית מחוז קנטקי שבוירג'יניה, לחם לוגן במלחמת העצמאות האמריקנית תוך שהוא מפקד על כל המיליציות בווירג'יניה. בראשית שנותיה של ארצות הברית, נמנה לוגן בין האישים המשפיעים ביותר על הקמת קהיליית קנטקי. אחיו, ג'ון לוגן, היה הגזבר הראשון של קנטקי.

## ביוגרפיה
בנג'מין לוגן נולד ב-1 במאי 1743, במחוז אוגוסטה שבמדינת ווירג'יניה. לוגן היה בנם הבכור של דייוויד וג'ין לוגן. בגיל 15, נפטר אביו של לוגן, והוא ירש את 860 הדונמים (3.5 קמ"ר) שבבעלות אביו. בשנת 1772 נישא לוגן לאן מונטגומרי, ובמרוצת השנים נולדו לזוג שמונה ילדים. בשנת 1776 עבר לחלה המערבי של וירג'יניה, כיום קנטקי. הוא בנה את משכנו, מצודת לוגן, שלימים יהפוך לעיירה סנט אסף ליד סטנפורד. באותה שנה מונה לוגן לשריף מחוזו מגוריו. בעת המהפכה האמריקנית, היה לוגן הקצין השני של וירג'יניה במחוז קנטקי, והשתתף בהגנה על עיירות המחוז מפני האינדיאנים.

לאחר עצמאותה של ארצות הברית, הפך לוגן לאחד ממנהיגי היפרדותה של קנטקי מווירג'יניה, והפיכתה למדינה עצמאית. בין השנים 1781–1787 כיהן כציר קנטקי בבית הצירים של וירג'יניה. באוקטובר 1786 הובל לוגן את כוח אנשי המיליציה בקטנקי ורסוס עיירות שונות במדינת אוהיו לאורך נהרות מיאמי והמד. הלחימה צלחה ושלוש עשרה עיירות נשרפו כליל. לוגן הרס את מאגרי המזון של העיירות, וטבח במתנגדים.

לוגן היה אחד ממייסדי אמנת דנוויל, ומכותבי חוקת קנטקי הראשונה. בין השנים 1792–1795 כיהן לוגן כחבר בבית הנבחרים של קנטקי. בשנת 1975, התמודד לתפקיד המושל מול ג'יימס גררד ותומאס טוד. על פי חוקת המדינה, מכל מחוז בקנטקי נשלח ציר, והמנצח נבחר על ידם. לוגן וגררד נבחרו לצירים של מחוזותיהם, כך שיכלו להצביע לעצמם. בהצבעה הראשונה, קיבל לוגן את קולותיהם של 21 צירים, גררד קיבל 17 וטוד קיבל 14. ציר בודד הצביע עבור ג'ון בראון, שכלל לא התמודד לתפקיד. כיוון שחוקת קנטקי לא הגדירה במפורש אם כמושל ייבחר המועמד שזכה במספר הקולות הרב ביותר או זה שזכה ברוב מוחלט של כלל הקולות, התקיימה הצבעה נוספת בין גררד ולוגן. רוב קולותיו של המועמד השלישי, תומאס טוד, תמכו בגררד, והעניקו לו רוב בהצבעה השנייה. ב-17 במאי 1796 אישר מזכיר המדינה של קנטקי, ג'יימס בראון, את היבחרותו של גררד לתפקיד המושל. על אף שבירך את גררד על ניצחונו, מחה לוגן על תוצאות הבחירות בפני התובע הכללי של קנטקי ג'ון ברקינרידג'. ברקינרידג' סירב להצהיר את דעתו על תוצאות הבחירות בפומבי, וטען כי חוקת קנטקי לא הסמיכה אותו לכך. אולם באופן פרטי הצהיר למעגל חבריו הקרוב כי לוגן נבחר כדין ויש לפטר את גררד מן התפקיד. לוגן פנה לסנאט המדינה, שהואמן על בחירות שנויות במחלוקת. בנובמבר 1796, פרסם הסנאט מספר תגובות נייטרליות לעניין, עד שלוגן זנח את המסע לפיטוריו של גררד. בבחירות של 1799 התמודד לוגן לתפקיד שוב. לוגן הגיע למקום השלישי עם 3,996 קולות, וגררד נבחר בפעם השנייה ברציפות לתפקיד.

בשנת 1802 נפטר לוגן משבץ מוחי בביתו. הוא נטמן בחלקת קבר בשטח ביתו. לזכרו, נוסד מחוז בקנטקי ובאוהיו כל שמו. 

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:אמריקאים ממוצא סקוטי
קטגוריה:פוליטיקאים אמריקאים
קטגוריה:אנשי צבא אמריקאים במלחמת העצמאות של ארצות הברית
קטגוריה:אמריקאים שנולדו ב-1743
קטגוריה:אמריקאים שנפטרו ב-1802
טבח סלוצק

**טבח סלוצק** או **פרשת סלוצק** היה טבח בעיר סלוצק שבבלארוס, שאירע במהלך מלחמת העולם השנייה והשואה באוקטובר 1941, ובו נרצחו כ-3,800 יהודים על ידי הנאצים. הרוצחים הורכבו מכוחות מיוחדים של הגסטפו ומבעלי בריתם בבלארוס ובליטא.

## הטבח
ב-27 באוקטובר 1941 נכנסו לסלוצק ארבע פלוגות של משטרה צבאית שהוצבו בקובנה במטרה לחסל את האוכלוסייה היהודית בעיר תוך יומיים. כוח זה פעל ללא רשות של המינהל האזרחי הגרמני. היהודים הוקפו, הוצאו מבתיהם ונטבחו בהמוניהם, בטירוף כזה, שלא רק יהודים, אלא גם אנשים אחרים באזור נרצחו.

המינהל האזרחי הגרמני בבלארוס זעם, לאחר שעשה מאמצים רבים להשיג את טובת האוכלוסייה המקומית בהתאם להוראות הפיהרר.

מנהל המינהל האזרחי בבלארוס כתב במחאה לרייכספיהרר אס אס, היינריך הימלר:

העיירה הייתה תמונה של אימה במהלך הפעולה. באכזריות בלתי ניתנת לתיאור מצד השוטרים הגרמנים ובעיקר הפרטיזנים הליטאים, העם היהודי, אך גם ביניהם בלארוסים, הוצא מדירותיהם ונאסף יחד. בכל מקום בעיר נשמעו יריות וברחובות שונים הצטברו גופות של יהודים שנורו.

## קישורים חיצוניים

## הערות שוליים

קטגוריה:סלוצק
קטגוריה:פרעות ופוגרומים בשואה
קטגוריה:שואת יהודי בלארוס
איגור זלטנוביץ'

**איגור זלטנוביץ**' (בסרבית: **Игор Златановић**; נולד ב-10 בפברואר 1998) הוא כדורגלן סרבי המשחק בעמדת החלוץ בהפועל באר שבע מליגת העל.

## קריירה
זלטנוביץ' החל את הקריירה שלו במחלקת הנוער של פרטיזן בלגרד. בקיץ  הושאל לטלאופטיק, קבוצת המילואים של המועדון במדיה רשם 23 הופעות וכבש תשעה שערים.

בקיץ  חתם ברדניק סורדוליצה. ב-6 באוגוסט 2016 ערך את הופעת הבכורה שלו בקבוצה בניצחון 1–2 על ספרטק סובוטיצה. ב-29 באוקטובר הבקיע את שער הבכורה שלו בקבוצה בהפסד 1–3 לפרטיזן בלגרד. בשתי העונות שלאחר מכן הבקיע 13 שערים בכל עונה.

את עונת  החל ברדניק, אך ב-31 ביולי 2019 חתם לארבע שנים במאיורקה מליגת העל הספרדית וכעבור שבועיים הושאל לנומנסיה מהליגה הספרדית השנייה. ב-18 בספטמבר 2020 הושאל לקאסטיון.

ב-29 ביוני 2021 סיכם במכבי נתניה מליגת העל. ב-2 באוקטובר 2021 כבש שער בכורה בניצחון 1–3 על בני סכנין. במשחק הפתיחה של עונת 2022/23 הבקיע שלושער ובישל את השער הנוסף בניצחון 1–4 על בית"ר ירושלים. בינואר 2023 זכה עם המועדון בגביע הטוטו לעונת 2022/23.

ב-24 ביוני 2025 חתם לשלוש עונות בהפועל באר שבע.

## תארים
;מכבי נתניה
* גביע הטוטו: 2022/2023
**הפועל באר שבע**

* אלוף האלופים: 2025

## קישורים חיצוניים

* 

## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:אוז'יצה: כדורגלנים
קטגוריה:כדורגלני מיורקה
קטגוריה:כדורגלני נומנסיה
קטגוריה:כדורגלני קאסטיון
קטגוריה:כדורגלני מכבי נתניה
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:ספורטאים סרבים בספרד
קטגוריה:ספורטאים סרבים בישראל
קטגוריה:סרבים שנולדו ב-1998
שרקרק אדום-גרון

**שרקרק אדום-גרון** (שם מדעי: *Merops bulocki*) הוא מין של עוף ממשפחת השרקרקיים ומהסוג שרקרק, החי באפריקה שמדרום לסהרה.

## מאפיינים
אורכו של שרקרק זה עד 22 סנטימטרים כולל הזנב. הכנפיים והראש ירוקים. הגחון בצבע כחול. הבטן צהובה. הסנטר והגרון בצבע אדום וזה מה שהעניק לשרקרק את שמו.

## תפוצה
השרקרק נפוץ במדינות הבאות: בנין, בורקינה פאסו, קמרון, הרפובליקה המרכז-אפריקאית, צ'אד, הרפובליקה הדמוקרטית של קונגו, חוף השנהב, אתיופיה, גמביה, גאנה, גינאה, גינאה ביסאו, מאלי, מאורטניה, ניז'ר, ניגריה, סנגל, סיירה לאון, סודאן, טוגו ואוגנדה. בית הגידול של מין זה הוא בעיקר סוואנות עם עצים.

## אקולוגיה
מין זה מקנן כול השנה במנהרות שנחפרו מתחת לאדמה. מין זה ניזון בעיקר מדבוריים וחרקים אחרים.

## קישורים חיצוניים

## הערות שוליים

קטגוריה:טקסונים שתוארו בידי לואי-פייר וייו
קטגוריה:שרקרקיים
קטגוריה:בורקינה פאסו: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1817
קטגוריה:ניגריה: עופות
גוניונדז

**גוניונדז** (בפולנית: **Goniądz**; בבלארוסית: **Го́нёндз Gónëndz**; בגרמנית: **Gonionds**) היא עיירה השוכנת על גדות הבייבז'ה,  מיובלי הנרב, במחוז מונקי שבפרובינציית פודלסיה בצפון-מזרח פולין. 63 קילומטרים מצפון-מזרח לביאליסטוק.

## היסטוריה
לראשונה מוזכר יישוב בגוניונדז, במאה ה-14 (1358), ב-1382 הוענק האזור בידי דוכסי מאזוביה לאבירי המסדר הטבטוני, ונרכש מהם בחזרה כעבור עשרים שנה ב-1402. במקביל נמכר השטח לדוכס ליטא והדבר הוביל למחלוקת על השטח בין ממלכת פולין והדוכסות הגדולה של ליטא. בהמשך הייתה העיר נחלתם של הנסיכים לבית רדזיוויל וקיבלה זכויות עיר במחצית המאה ה-16 (1547). ב-1571 עברה העיר לידי זיגמונט השני אוגוסט, מלך פולין.

ב נחנך נמל סחורות על גדות הבייבז'ה, דרכו ייצאו סחורות לפרוסיה המזרחית, וכלכלת העיר התפתחה ושגשגה. לקראת סוף המאה פעלו בעיר שבע טחנות קמח וכמה מבשלות בירה. תקופת שגשוג כלכלי זה נקטעה בשתי מכות אנושות שהונחתו על העיר בזו אחר זו: הפלישה השוודית באמצע המאה ה-17 ומלחמת הצפון בראשית המאה ה-18. המלחמות הרסו רבים מבתי העיירה ודלדלו את האוכלוסייה, ואם לא די בכך, פרצה בעיר ב-1710 שרפה גדולה ובעקבותיה גם מגפה, ועברו שנים רבות עד לשיקומה.

חלוקת פולין השלישית, ב-1795, סיפחה את האזור לפרוסיה, וכעבור 12 שנה (1807) הועבר בחוזה טילזיט לידי האימפריה הרוסית. סלילת דרכי תעבורה, שיקום הנמל והקמת מסילת הברזל באמצע המאה ה-19 חידשו את פריחתה הדמוגרפית והכלכלית של העיר.

ב-1878 נמנו בעיר 2,943 תושבים, מהם 1880 יהודים ו-1,056 קתולים.

במלחמת העולם הראשונה (1915–1918) הייתה העיר תחת כיבוש גרמני, גם לאחר תום המלחמה לא היה מעמדה ברור והיא שבה ונכבשה בידי צבאות מקומיים עד להכללתה ב-1920 בתחומי פולין העצמאית.

בעקבות המלחמה התמעט חלקה היחסי של האוכלוסייה היהודית בגוניונדז, ב-1921 נמנו בעיר 2,642 תושבים, 1506 מהם קתולים ו-1135 יהודים.

בראשית מלחמת העולם השנייה ובהתאם להסכם ריבנטרופ–מולוטוב נפלה העיר לשלטון סובייטי, עד כיבושה ביוני 1941 בידי גרמניה הנאצית. בקיץ 1944 נכבש השטח מחדש בידי הצבא האדום.

## יהודי גונדיונז
ממוזער|250px|שמאל|שרידי בית הקברות היהודי בגוניונדז

### רבני העיר
* רבי פנחס ליב ב"ר טוביה קמינצקי
* רבי גדליה הכהן קמינצקי (עד פטירתו ב-1907)
* רבי צבי הירש וולף (עד 1924)
* רבי ישראל שלומוביץ' מחבר 'בית ישראל' וראש הישיבה בעיר. רבה האחרון של גונדיונז' עד השואה

## לקריאה נוספת
* רחל גרוסבאום-פסטרנק, "**גוֹנִיוֹנְדְז**, נפת ביאליסטוק, מחוז ביאליסטוק", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 195–198.

## קישורים חיצוניים

* 
* 

## הערות שוליים

קטגוריה:פודלסיה: ערים
גוניונדז
קטגוריה:פודלסיה: עיירות יהודיות
שרקרק אדום-פס

**שרקרק אדום-פס** (שם מדעי: *Nyctyornis amictus*) הוא מין של עוף ממשפחת השרקרקיים, החי בדרום-מזרח אסיה, בחצי האי המלאי, בורנאו וסומטרה. לשרקרק זה תפוצה רחבה והוא אינו בסכנה.

## מאפיינים
אורכו של השרקרק  הזכר עד 31 ס"מ ומשקלו עד 92 גרם. משקל  הנקבה מגיע רק עד 70 גרם. המצח, הפנים והגרון אדומים ושאר הגוף בצבע ירוק.

## תפוצה
שרקרק זה חי בבתי גידול רבים כמו יער גשם טרופי ויערות נשירים, נחלים וביצות כמו גם בערים ובכפרים.

## תזונה ורבייה
השרקרק ניזון בעיקר מחרקים מעופפים כמו דבוריים, צרעות, זבובאים, חיפושיות, פשפשאים, חגבאים, פרפראים ושפיריות ומקנן במחילות.

## קישורים חיצוניים

## הערות שוליים

קטגוריה:טקסונים שתוארו בידי קונרד יאקוב טמינק
קטגוריה:שרקרקיים
קטגוריה:עופות יערות הגשם של דרום-מזרח אסיה
קטגוריה:בורנאו: עופות
קטגוריה:סומטרה: עופות
קטגוריה:בעלי חיים שתוארו ב-1824
אאך (ריינלנד-פפאלץ)

**אַאך** (בגרמנית: ; נהגה: ) היא עיירה עתיקה בגרמניה במדינת ריינלנד-פפאלץ, בקצה השטח העירוני של העיר טריר.

## היסטוריה
יישוב בשם אאך נזכר לראשונה בכתובים בהתייחס לשנת 953 אך ממצאים מתקופת הברונזה ומהתקופה הרומית מעידים על התיישבות מוקדמת.

ב התיישבו באאך יהודים רבים בעקבות גירושם מטריר.

בין 1798 ל-1814 היה האזור בשליטה צרפתית, אך בעקבות קונגרס וינה (1815) נכלל בשטח פרוסיה.

## יהודים באאך
יהודים התיישבו לראשונה באאך בשנת 1569 ובשנת 1850 נספרו בעיירה 86 יהודים. שרד בעיירה בית כנסת גדול שנבנה בשנת 1860 ובית קברות יהודי (בדרך המובילה אל העיר). רוב תושבי העיירה היהודים היגרו ממנה לפני מלחמת העולם השנייה, אך 14 משרידי הקהילה ובהם ילדה שנולדה ב-1937 גורשו ונרצחו בידי הנאצים. כיום אין קהילה יהודית באאך.

## קישורים חיצוניים

* 
* Aach (Rheinland-Pfalz), מידע על הקהילה היהודית באאך במהדורה המקוונת של  מאת קלאוס דיטר אליק .
* 

קטגוריה:ריינלנד-פפאלץ
קטגוריה:יהדות גרמניה
דוד ליטבינוב

**דוד ליטבינוב** (נולד ב-23 בספטמבר 1993) הוא מרים משקולות ישראלי. ייצג את ישראל באולימפיאדת טוקיו 2020.

## ביוגרפיה
נולד להורים ילידי אוקראינה שעסקו בעבר בהרמת משקולות ובהרמת כוח, אביו איגור הוא בעל עסק עצמאי להובלות ואמו ויקטוריה ספרית. בצעירותו עסק גם באיגרוף. בגיל 15 התגלה על ידי המאמן יורי אוזלינר והחל לעסוק בהרמת משקולות בצורה מקצוענית.

## קריירה
בשנת 2010 בגיל 17 השתתף בתחרות המקצוענית הראשונה שלו, אליפות אירופה עד גיל 17 בספרד. שם סיים במקום ה-16.

בשנת 2013 זכה במדליית הארד באליפות אירופה לנוער.

בשנת 2020 זכה במדליית ארד בגביע העולם ברומא.

ליטבינוב קיבל כרטיס לאולימפיאדת טוקיו 2020 כחמישה ימים לפני טקס הפתיחה, לאחר שמרים המשקולות הברזילאי פרננדו רייס נפסל מהשתתפות מכיוון שנכשל בבדיקת חומרים אסורים. בתחרות עצמה הוא סיים במקום ה-11 מתוך 12 עם תוצאה כוללת של 381 ק"ג.

במאי 2022 השתתף באליפות אירופה שם סיים במקום השישי (מתוך 13) תוך קביעת שיא ישראלי חדש של 220 ק"ג בדחיקה ו-406 ק"ג סך הכל.

## קישורים חיצוניים

* 
* 

## הערות שוליים

קטגוריה:מרימי משקולות ישראלים
קטגוריה:מרימי משקולות אולימפיים ישראלים
קטגוריה:משתתפים ישראלים באולימפיאדת טוקיו (2020)
קטגוריה:ישראלים שנולדו ב-1993
מונסגור

**מונסגור** (בצרפתית: **Montségur**) היא קומונה במחוז ארייז' בחבל אוקסיטניה הצרפתי. היישוב ידוע בעיקר בהיותו קרוב לשרידי מבצר מונסגור.

קיימות עדויות על נוכחות אנשים באזור עוד מתקופה של האדם הניאנדרטלי מלפני כ-80 אלף שנים. השם הנוכחי מקורו בביטוי לטיני mons securus ובמקום נמצאו ממצאים מתקפוה הרומית. במהלך ימי הביניים האזור היה בשליטת טולוז ואחר כך עבר לשליטת דוכסות פוא. בשנים 1243–1244 הוא היה במרכז אזור קתרים. בסופו של דבר המבצר כותר על ידי כוחות של כ-10 אלף חיילים ולאחר מצור ממושך נפל. כ-200 קתרים נשרפו בעודם בחיים. קיימות עדויות שמספר ימים לפני נפילת המבצר חלק מקתרים הצליחו לברוח מהמקום. בשנת 1906 פורסמה השערה שבידם היה הגביע הקדוש.

שרידי המבצר שניתן לראות כיום, הם שרידים ביצורים שנבנו במהלך המאה ה-17.

בכפר ממוקם מוזיאון המוקדש להיסטוריה של תנועת הקתרים ונשמרות בו גם ממצאים ישנים אחרים לרבות ספר "ארבור מרביליס" שמאז פרסומה נשמרו רק שני עותקים (השני נמצא בדיסלדורף).

## קישורים חיצוניים

* 
* תיאור המבצר

קטגוריה:צרפת: יישובים
קטגוריה:אוקסיטניה (חבל מנהלי)
שחר סימן טוב

**שחר סימן טוב** (נולד ב-18 באפריל 1979) הוא כדורגלן עבר ומאמן כדורגל ישראלי.

## קריירה
סימן טוב, התחיל את הקריירה שלו במחלקת הנוער של מכבי חיפה ולאחר שסיים את גיל הנוער הצטרף להפועל חיפה. ב-23 ביוני 2001, סימן טוב רשם את הופעת הבכורה שלו בקבוצה בניצחון 0-3 נגד טומק טאלין.

בקיץ , סימן טוב חתם במכבי עירוני טירת כרמל וכעבור שנה חתם בהפועל כפר סבא מהליגה הלאומית.

בקיץ , סימן טוב חתם בהפועל נצרת עילית מליגת העל. ב-21 באוגוסט 2004, סימן טוב ערך את הופעת הבכורה שלו בליגה, בהפסד 3-1 למ.ס. אשדוד. ב-23 באוקטובר, כבש את שער הבכורה שלו בקבוצה בתיקו 1-1 נגד מכבי פתח תקווה. בינואר , הצטרף להפועל בני לוד במדיה שיחק עונה וחצי.

בקיץ , סימן טוב חזר לליגת העל, כאשר חתם בהפועל עכו. בינואר , סימן טוב חתם בהפועל רמת גן.

ב-17 ביולי 2011, סימן טוב חזר לקדנציה שנייה בהפועל בני לוד, אך כעבור כחודשיים חתם בהפועל רעננה.

בקיץ , סימן טוב חתם בהפועל עפולה מליגה א' צפון, עמה רשם עליה לליגה הלאומית. בהמשך, שיחק בהפועל מגדל העמק ועירוני קריית אתא.

בקיץ , סימן טוב חתם בהפועל טירת כרמל במדיה שיחק שלוש שנים ובסיומן מונה למאמן הקבוצה. ב-19 ביולי 2021, סיים את תפקידו כמאמן הפועל טירת כרמל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל חיפה
קטגוריה:כדורגלני הפועל כפר סבא
קטגוריה:כדורגלני הפועל נוף הגליל
קטגוריה:כדורגלני הפועל בני לוד
קטגוריה:כדורגלני הפועל עכו
קטגוריה:כדורגלני הפועל רמת גן
קטגוריה:כדורגלני הפועל רעננה
קטגוריה:כדורגלני הפועל עפולה
קטגוריה:כדורגלני הפועל מגדל העמק
קטגוריה:כדורגלני מכבי עירוני קריית אתא
קטגוריה:טירת כרמל: כדורגלנים
קטגוריה:מאמני כדורגל ישראלים
קטגוריה:ישראלים שנולדו ב-1979
קייט קארו

**מרי ויליאמס** (באנגלית: **Mary Williams**; 27 ביוני 1869 – 11 בפברואר 1961), שכתבה בשם הספרותי **קייט קארו-** **Kate Carew**, הייתה עיתונאית וקריקטוריסטית אמריקאית.

## ביוגרפיה
מרי ויליאמס נולדה באוקלנד, קליפורניה, והחלה את הכשרתה לאמנות בבית הספר לעיצוב בסן פרנסיסקו אצל ארתור מתיוס וקיבלה את "המדליה המיוחדת על מצוינות בציור" של בית הספר בשנת 1891.

בשנים 1891 עד 1895 קיבלו היצירות שלה פרסים ביריד מדינת קליפורניה. היא הציגה בתערוכה הקולומביאנית העולמית בשיקגו בשנת 1893.

לאחר מותו של בעלה הראשון, בשנת 1897 הפכה, בחסותו של אמברוז בירס, למאיירת בצוות של רישומי פורטרטים בעיתון "סן פרנסיסקו אקזמינר". בשנת 1899 עברה מרי ויליאמס דייוויסון לניו יורק וגרה ברחוב 24. היא נשכרה על ידי ג'וזף פוליצר כדי לפרסם את הקריקטורות שלה ואת הראיונות של אנשים מפורסמים תחת השם הספרותי "קייט קארו" במגזינים שלו בניו יורק.

בשנת 1901 התחתנה עם העיתונאי והמחזאי האוסטרלי הנרי קלט צ'יימברס. בספטמבר 1910 היא ילדה בן, קולין צ'יימברס, ובשנה שלאחר מכן התגרשה מבעלה על בגידותיו עם הסופרת המקסיקנית מריה כריסטינה מנה.
ממוזער|298x298 פיקסלים|האחים רייט וקייט קארו -רישום שלה. (לפני 1912)
בשנת 1911 היא נשלחה לאירופה על ידי המגזינים כדי לפרסם את כתבותיה וציוריה משם. היא נסעה ללונדון ולפריז, שם ראיינה מפורסמים כמו פבלו פיקאסו, ג'ורג' מור, אמיל זולא, ברט הארטה ליידי סאקוויל-ווסט ורבים אחרים. היא כתבה כ -500 יצירות עבור עיתוני העיר ניו יורק ומאוחר יותר עבור עיתונים בלונדון.

היא הייתה בין אלו שאירחו את עבד אל-בהאא, שהיה אז ראש הדת הבהאית, במהלך ביקורו בארצות הברית ונסעה עמו מספר ימים. ב־16 באפריל 1912, כשמרי ויליאמס עדיין נסעה עמו, עבד אל-בהאא ביקר בניו-יורק. מרי ויליאמס ציינה כי התרשמה מנדיבותו של המנהיג הדתי ומכך שהוא נתן כסף לעניים במקום לקבל תרומות מהם.

בזמן שערכה ראיונות בהוליווד היא פגשה והתחתנה עם ג'ון א' ריד יליד בריטניה בדצמבר 1916.

באביב שלאחר מכן הם עברו לכרמל-על-הים, קליפורניה. היא הפכה לחברה מציגה במועדון האמנויות והאמנות של כרמל והעלתה תערוכת יחיד במלון דל מונטה של מונטריי עם למעלה משני תריסר קריקטורות, כולל אלה של וודרו וילסון, מארק טוויין ואתל ברימור, שזכו לביקורות טובות.

החל בראשית שנות העשרים, כאשר פציעה קשה בפרק כף היד הגבילה זמנית את הקריירה שלה, היא התגוררה בעיקר באיי התעלה או בצרפת. היא הציגה בפריז בשנים 1924 וב־1928

ג'ון ריד נפטר ביוני 1941 בסנטוריום בסנט הלנה.

מרי ויליאמס חזרה למונטריי באביב 1943, רכשה את ביתה לשעבר של הציירת לוסי ולנטיין פירס, והתמסרה לציור נופי ים.

היא נפטרה בגיל 91 וקבורה באוקלנד.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:אוקלנד (קליפורניה): אישים
קטגוריה:ציירות אמריקאיות
קטגוריה:עיתונאיות אמריקאיות
קטגוריה:קריקטוריסטיות אמריקאיות
קטגוריה:ציירים אמריקאים
קטגוריה:עיתונאים אמריקאים
קטגוריה:קריקטוריסטים אמריקאים
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1961
קטגוריה:אמריקאים שנפטרו ב-1961
יחסי מרוקו–צ'כיה

ממוזער|שגרירות מרוקו בפראג
**יחסי מרוקו–צ'כיה** הם היחסים הדיפלומטיים שבין **[[ממלכת מרוקו]]** לבין **[[צ'כיה|הרפובליקה הצ'כית]]**.

## סקירה כללית
שתי המדינות כוננו יחסים דיפלומטיים בשנת 1947, ובשנת 2007 הן חגגו 60 שנה ליחסים הדיפלומטיים. ראש ממשלת צ'כיה מירק טופולנק ביקר במרוקו בפברואר 2006. ב-4–5 בדצמבר 2018 ראש ממשלת צ'כיה אנדריי באביש ביקר במרוקו, שם פגש את ראש ממשלת מרוקו, סגן נשיא לשכת המייעצים, נשיא בית הנבחרים, ופתח פורום עסקי. ליוותה אותו שרת התעשייה והמסחר מרתה נובאקובה ומשלחת עסקים גדולה.

## יחסי סחר
בשנת 2017 היצוא הצ'כי למרוקו הסתכם ב-316.8 מיליון דולר, ואילו היבוא הסתכם ב-181 מיליון דולר. לדברי ראש הממשלה באביש, ההזדמנויות העיקריות להמשך פיתוח הן בעיקר בתחומי האנרגיה, הרכב, תעשיות תעופה וביטחון, חקלאות, טכנולוגיות מזון ורפואה ותעשיית הכרייה.

## נציגויות דיפלומטיות
* צ'כיה מחזיקה במרוקו שגרירות ברבאט וקונסוליה כללית בקזבלנקה.
* מרוקו מחזיקה בצ'כיה שגרירות בפראג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שרלוט ניקדאו

**שרלוט ניקדאו** (באנגלית: **Charlotte Nicdao**; נולדה ב-14 באוגוסט 1991) היא שחקנית ומלחינה אוסטרלית. ידועה בעיקר בזכות הופעותיה כג'קי לי בסדרה "בנות ברשת" וכן כפופי לי בסדרה "Mythic Quest".

## ביוגרפיה
שרלוט ניקדאו נולדה במלבורן שבאוסטרליה. אביה הוא השחקן האוסטרלי ממוצא פיליפיני אלפרד ניקדאו. היא למדה ג'אז ומוזיקה קלאסית בקולג' הוויקטוריאני לאומנויות שבמלבורן.

## קריירה
את הפריצה שלה עשתה ניקדאו במסגרת הסדרה "בנות ברשת", אליה נשלחה בגיל 17 על ידי הסוכן של אבא שלה. הסדרה צולמה בסידני, המבורג ובסינגפור, וכך בילתה ניקדאו את שנת הלימודים האחרונה שלה בלמידה מרחוק ובשאיפה לפתח קריירה של שירת ג'אז אחרי הצילומים.

בשנת 2014 שיחקה ניקדאו בסדרה קבלו אותי של ג'וש תומאס בתפקיד קבוע בעונה השנייה. ב-2019 שיחקה את לוסי בסדרת הרשת "Content" של רשת תאגיד השידור האוסטרלי שיועדה לצפייה במובייל. קטע מהפרק הראשון בו מופיעה מילניאלית שרוצה להפוך לוויראלית הפך באופן אירוני לוויראלי כשהגולשים חשבו שריסוק המכונית בפרק הוא תיעוד של תאונה אמיתית.

בשנת 2020 החלה שרלוט ניקדאו לשחק בסדרה Mythic Quest שמשודרת באפל TV פלוס, כפופי לי, מתכנתת ראשית ולאחר מכן מנהלת קריאטיבית שותפה. התפקיד תואר על ידה כ"תפקיד החלומות".

על העלייה במגוון התפקידים הזמינים לבני מוצא אסיאתי אמרה ניקדאו כי "היו זמנים שבהם הדמויות היחידות שהיו אפשריות עבורי היו מאוד חד־ממדיות, ועכשיו אני זוכה לשחק את האישה המאוד מורכבת הזאת במרכז הסיפור וזה יפהפה".

ניקדאו דיבבה גם את קולה של הנסיכה בהרפתקאות פין וג'יין.

## חיים אישיים
מקור מרכזי להשראתה של ניקדאו הוא אביה, אלפרד ניקדאו, אוסטרלי ממוצא פיליפיני ושחקן בעצמו. כילדה היא נשלחה לאודישנים רבים על ידי הסוכן שלו.

בשנת 2012 הקימה שרלוט ניקדאו קבוצת פופ שנקראה "שרלוט ניקדאו ותזמורת העצלנות" יחד עם חברים מהקולג'. בינואר 2013 הצליחה הקבוצה להשיג במימון המונים את הסכום הדרוש להפקת מיני-אלבום. התוכניות להפיק את האלבום עד מרץ 2013 נדחו בשל ליהוקה של ניקדאו לסדרה Camp, והאלבום יצא לאור רק ב-2014.

בעבר הפעילו ניקדאו ובעלה ביידן היין חנות צמחים במלבורן עד שנסגרה בנובמבר 2019.

## פילמוגרפיה
### סרטים

### טלוויזיה

### סדרות רשת

### מוזיקה

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:מלחינות אוסטרליות
קטגוריה:מדבבות אוסטרליות
קטגוריה:אוסטרליות שנולדו ב-1991
קטגוריה:אוסטרלים שנולדו ב-1991
קטגוריה:שחקנים ביקום הקולנועי של מארוול
מואילה

**מואילה** (באנגלית: **Mouila**) היא בירת מחוז נגוני  שבגבון. העיר שוכנת על גדות נהר נגוני  ועל הכביש הארצי N1. אוכלוסיית העיר מנתה של כ־36,061 נפש (2013). האתר הבולט בעיר הוא האגם הכחול- Lac Bleu, אגם הידוע במים הכחולים הבוהקים שלו.

במואילה מתגוררים מגוון של קבוצות אתניות גבוניות ומהווה מוקד מרכזי למסחר ונסיעות. בעיר יש גם שדה התעופה.

## אוכלוסייה
קצב גידול האוכלוסייה בין השנים 2003 לבין 2013 היה 5.6%.
### התפלגות האוכלוסייה

## חינוך
במואילה ישנם מספר בתי ספר תיכוניים כגון סנט גבריאל-Saint-Gabriel ותיכון לה-ואל-מארי Le Val-Marie, שניהם הוקמו בשנות השישים של המאה ה-20. מספר דורות של אישי מפתח התופסים תפקידים בכירים בגבון למדו בבתי ספר אלה. שני מוסדות החינוך הקתוליים הפרטיים האלה, החל משנות האלפיים מנוהלים על ידי המדינה. בית הספר סנט-גבריאל ממוקם במרכז העיר ואילו בית ספר לה-ואל-מארי נמצא במרחק של 3 ק"מ ממואילה.

## דת
ב־11 בדצמבר 1958 נקבע מקום מושבו של הבישופ הקתולי במואילה . בשנת 2007 הוקמה במואילה קתדרלת סן ז'אן-ל'אפוט.

## כלכלה
שטח העיר מואילה נרחב. יש בה כמה שווקים ומרכזים מסחריים. קיים שירות מוניות בין המרכזים השונים, במואילה.

העיר מהווה מרכז מסחרי בקסאווה, מניהוט, בננות, יאמה, אגוזי אדמה (בוטנים) ותירס (תירס). קפה ושמן דקלים הם מוצרי יצוא חשובים. במרחק 56 קילומטרים דרומית מערבית ממואילה נמצאים מפעלי שמן דקלים שיתופיים במואבי. יהלומים נמצאו בעיירה במקונגוניו הסמוכה וזהב בעיירה אקיטה, אך הייצור של שניהם קטן.

### מחסור במי שתייה
במספר שכונות במואילה, התושבים מתקשים להשיג מי שתייה לשימושים ביתיים, על בסיס יומי. בגלל הקשיים להשגת המים וההתמודדות בנושא, התעוררה מרירות בקרב האוכלוסיות (2018). האוכלוסייה נאלצת לנקוט צעדים לקליטת מי גשמים או לשטוף פירות וירקות במי הנהר. לאור המצב ב־16 בפברואר 2018 החליטה ממשלת גבון להפסיק באופן חד צדדי את הסכם הזיכיון עם הקבוצה הצרפתית "ויאוליה". שהייתה אחראית לניהול והפצה המים והחשמל בגבון.

## אנשים שנולדו במואילה
* פרנסואה בוזיזה, נשיא הרפובליקה המרכז אפריקאית לשעבר, הוא ממואילה.

## אקלים
במואילה אקלים סוואנה טרופי ( סיווג האקלים Köppen *Aw* ).



קובץ:Mouila lacbleu1.jpg|האגם הכחול במואילה
קובץ:Mouila cathedrale-2010.jpg|קתדרלת סן ז'אן-ל'אפוט, במואילה. (2010)



## ראו גם
* גבון
* ליברוויל
* אוקלו
*עומר בונגו

## קישורים חיצוניים

* 
* 
* 

## הערות שוליים

קטגוריה:גבון: גאוגרפיה
קטגוריה:גבון: ערים
מפרץ יואון (אנטארקטיקה)

**מפרץ יואון** (באנגלית: **Huon Bay**) הוא מפרץ, בחוף הצפוני של חצי האי טרינטי, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה.

רוחב פתחו של המפרץ 14.8 קילומטרים, והוא ממוקם בין כף דוקור לבין כף לגופיל.

קרחון אוגויה נשפך אל ראשו של מפרץ יואון.

## היסטוריה
### מיפוי המפרץ ומקור השם

משלחת חקר צרפתית ופיקודו של קפטן ז'ול דומון ד'אורוויל חקרה את האזור בין השנים 1837–1840. ד'אורוויל נתן את השם "יואון" ללשון יבשה באזור. לשון היבשה נקראה על שמו של פליס יואון דה קרמאדה (Felix Huon de Kermadec), שהיה חבר המשלחת.

משלחת סקר מטעם סקר שטחי חסות איי פוקלנד, אשר מיפתה את האזור בשנת 1946, לא מצאה את לשון היבשה.

### מקור השם

מתוך כבוד לד'אורוויל, ומשלא נמצאה לשון היבשה בשם זה, קראה משלחת הסקר מטעם סקר שטחי חסות איי פוקלנד למפרץ כולו בשם "יואון".

## לקריאה נוספת

• National Imagery and Mapping Agency 2002, **[https://books.google.co.il/books?id=sfvtAAAAMAAJ&pg=PA133&lpg=PA133&dq=%22Huon+Bay%22+Antarctica&source=bl&ots=HQSuZBKrgG&sig=ACfU3U2HBTCcQJ11zYTCe0P0HMzpXys1LA&hl=iw&sa=X&ved=2ahUKEwibhrG-75rzAhXLSsAKHQxVCWs4KBDoAXoECBAQAw#v=onepage&q=%22Huon%20Bay%22%20Antarctica&f=false Sailing Directions (planning Guide) and (enroute) for Antarctica]**, P 133

• United States. Defense Mapping Agency. Hydrographic Center, (Revised edition 1976) **[https://books.google.co.il/books?id=b-FwBY8bia0C&pg=PA419&lpg=PA419&dq=%22Huon+Bay%22+Antarctica&source=bl&ots=lbJHRtEwSA&sig=ACfU3U1LDlYDIm-INcINvLB1gz_7lCb3WQ&hl=iw&sa=X&ved=2ahUKEwibhrG-75rzAhXLSsAKHQxVCWs4KBDoAXoECA4QAw#v=onepage&q=%22Huon%20Bay%22%20Antarctica&f=false Sailing Directions for Antarctica: Includes Islands South of Latitude 60°]**, P 140

## קישורים חיצוניים
* קרחון קנט באתר הסקר הגאולוגי של ארצות הברית
* מפרץ יואון באתר הגאזט האנטארקטי של ממשלת אוסטרליה
* מפרץ יואון באתר הגאזט האנטארקטי המשווה SCAR של ממשלת אוסטרליה
* מפרץ יואון באתר marineregions

## הערות שוליים

יואון
יחסי ארגנטינה–סינגפור

[ממוזער|250px|[נשיא ארגנטינה מאוריסיו מאקרי (מימין) יחד עם ראש ממשלת סינגפור לי שיינלונג בשולי פסגת G-20 בבואנוס איירס, 2018]]
**יחסי ארגנטינה–סינגפור** הם היחסים הדו-צדדיים בין ארגנטינה לסינגפור.

## היסטוריה
שתי המדינות כוננו יחסים דיפלומטיים בשנת 1974.

ב-2018, לאחר ביקור בווייטנאם במסגרת המסע לאזור דרום-מזרח אסיה, הגיע שר החוץ הארגנטינאי חורחה פאוריה לסינגפור, שם נפגש עם ראש הממשלה לי שיינלונג ודן בכמה נושאים הקשורים למערכת היחסים הבילטרלית הפוליטית-כלכלית. פאוריה נפגש גם עם מקבילתו הסינגפורי, ויוויאן בלקרישנן, איתה התייחס לנושאים המרכזיים בסדר היום הדו-צדדי והעולמי ודן עימה על תיקון ההסכם לשירותים אווירי משנת 1997, מה שיאפשר כעת קישורי אוויר טובים יותר בין שתי המדינות ובכך יביא יתרונות בתחום טיולי העסקים והתיירות.

## נציגויות דיפלומטיות
* סינגפור אינה מיוצגת בארגנטינה לא בדרג השגרירות ולא בדרג הקונסוליה
* ארגנטינה מחזיקה שגרירות בסינגפור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סיטלן פונה

לוגוגרמת צמד המילים "טוקי פונה" במערכת הסיטלן פונה|ממוזער|250px
**סיטלן פונה** (בטוקי פונה: **sitelen pona**) היא מערכת כתב מתוכננת  הירוגליפית, אשר משומשת ונכתבת אך ורק בשפה טוקי פונה. סיטלן פונה יכולה להיכתב משמאל לימין כמו בכתב לטיני ולמעלה למטה, כמו בכתב מונגולי. מערכת הכתב פותחה על ידי הבלשנית הקנדית סוניה לאנג, עם השראה מהברות הילידים הקנדיים. בסיטלן פונה ישנם כ-120 לוגוגרמות, וכל לוגוגרמה עצמאית משמשת עבור מילה יחידה. במקרה של זוג מילים בעל משמעות יחידה, לדוגמה: jan sona - מדען, חכם, מלומד, את הלוגוגרמות של jan (איש) ו-sona (חוכמה) ניתן לאחד לכדי לוגוגרמה יחידה מוסכמת.

## אטימולוגיה
משמעות המילה "סיטלן פונה" בטוקי פונה היא: "כתב טוב". sitelen משמעותה: כתב, תמונה, ציור - כל דבר אשר נועד להעביר מסר. pona משמעותה: טוב, חיוביות, נהדר - כל דבר בעל השפעה חיובית.

## שימוש בכתב
רשימת הסמלים|ממוזער|250px
סמלים מורכבים שניתן ליצור באמצעות המערכת "סיטלן פונה". מימין לשמאל: טוקי פונה (שם השפה), דג קטן, מים קרים, הרגשה שלילית (עצב, דיכאון, כעס).|ממוזער|250px
המערכת "סיטלן פונה" פורסמה לראשונה ב-2001, לצד פרסום השפה "טוקי פונה". לכל אחת ממילות השפה "טוקי פונה" ישנה לוגוגרמה המתאימה לה.

טוקי פונה יכולה להיכתב בכל מערכת כתב. עם זאת, בדרך כלל דוברי השפה אשר רוצים לכתוב אותה, משתמשים לרוב באלפבית הלטיני. על מנת שהשפה תהייה ייחודית, מערכת הכתב סיטלן פונה פותחה בדיוק בעבור מטרה זו. הסמל של השפה טוקי פונה עצמה נכתב בסיטלן פונה, עם הלוגוגרמה של "פונה" (pona, שפה) שנכתב בתוך הלוגוגרמה של "טוקי" (toki, "שפה"). חלק מהלוגוגרמות אף דומות לפעולות או למושגים שאותן הן מייצגות. למשל, המילה "לצוד" (אַלַסַה, alasa) מיוצגת על ידי לוגוגרמה של קשת ציד, והמילה "ירח" (מוּן, mun) מיוצגת על ידי לוגוגרמה של הסהר. מצד שני, ישנן לוגוגרמות שצורתן אינה ברורה והן אינן מדמות את הפעולה או המושג שאותן הן מייצגות.

מספר הלוגוגרמות בסיטלן פונה מוגבל. בשל כך, על מנת לכתוב שמות פרטיים במערכת הזו, יש לצייר מעין מלבן ולכתוב בו לוגוגרמות עבור כל תנועה או עיצור בשם הפרטי. כל לוגוגרמה הנכתבת עבור תנועה או עיצור מסוים מייצגת מילה, המתחילה אף היא באותה תנועה או עיצור.

## מערכות כתב אחרות

### סיטלן סיטלן
ב-2012 יצר ג'ונתן גייבל מערכת כתב חדשה לטוקי פונה, בשם "סיטלן סיטלן", אשר המושפעה מכתב המאיה . לוגוגרמות הסיטלן סיטלן הן מורכבות ובעלות קווים רבים. הן אינן דומות כלל למשמעויות המילים שאותן הן מיוצגות, כפי שלוגוגרמות הסיטלן פונה דומות למשמעויותיהן של מילים אלה בחלקן.

לוגוגרמות הסיטלן סיטלן נכתבות משמאל לימין, כמו בסיטלן פונה. אך ברגע שנעשה שימוש במילת יחס, כל המילים שלאחר מילות היחס נכתבות במסגרת ייחודית למילת היחס.

### סיטלן אמוסי
ב-2019 יאן סווי כתב מערכת לטוקי פונה המשתמשת באמוג'ים לכתיבת המילים בשפה הנקראת "סיטלן אמוסי" (בטוקי פונה: sitelen Emosi). המערכת נוצרה ככל הנראה כדי לדרבן כתיבה במערכת הסמלים של טוקי פונה באופן תדיר יותר בגלל חוסר שימוש בסמלי טוקי פונה במערכות מחשב, שכן יוניקוד עוד לא הפכו את מערכת הסיטלן פונה לתוויות.

## קישורים חיצוניים

## הערות שוליים

קטגוריה:טוקי פונה
קטגוריה:כתב
יחסי ארגנטינה–רומניה

**יחסי ארגנטינה–רומניה** הם היחסים הדיפלומטיים בין הרפובליקה הארגנטינאית לרומניה. שתי המדינות חברות באו"ם.

## היסטוריה
[שמאל|ממוזער| [נשיא ארגנטינה חואן דומינגו פרון ונשיא רומניה ניקולאה צ'אושסקו בבואנוס איירס; מרץ 1974.]]
בסוף המאה ה-19 החל גל הרומנים הראשון לנדוד לארגנטינה, רבים מהם מחלקים של רומניה שהיו חלק מהאימפריה האוסטרו-הונגרית ומהאימפריה הרוסית. בין המהגרים היו קבוצות מיעוט של יהודים וצוענים מרומניה שנדדו גם לארגנטינה. הקשר הרשמי הראשון בין ארגנטינה לרומניה התרחש בשנת 1880. יחסים דיפלומטיים כוננו בין שתי המדינות ב-24 באפריל 1931.

במהלך מלחמת העולם השנייה, הגעתם של המספר הגדול ביותר של מהגרים רומנים לארגנטינה התרחשה בגלל הרדיפה הנאצית ולאחר מכן ההשתלטות הקומוניסטית הסובייטית על רומניה. במרץ 1964 שודרגו שתי הנציגויות הדיפלומטיות לשגרירויות. במרץ 1974 ביקר נשיא רומניה ניקולאה צ'אושסקו ביקור רשמי בארגנטינה ונפגש עם הנשיא חואן דומינגו פרון. לאחר נפילת הקומוניזם ברומניה בשנת 1989, הרומנים הורשו לנוע בחופשיות ללא רשות המדינה.

במרץ 1993 הצהיר שר החוץ של ארגנטינה, גווידו די טלה, בעת ביקור רשמי בהונגריה כי ארגנטינה מסוגלת לקבל מהגרים אירופים. למחרת פרסם שגריר ארגנטינה ברומניה בתקשורת המקומית דיווח על היוזמה על סמך הצהרת שר החוץ, ולמחרת התייצבו 6,000 רומנים בפתח שגרירות ארגנטינה בבוקרשט וביקשו בקשות הגירה לארגנטינה. בתוך מספר ימים קיבלה שגרירות ארגנטינה 17,000 בקשות להגירה, אולם מועמדים רבים לא הצליחו לעמוד בדרישות שונות והיה להם מעט כסף להתיישב בארגנטינה. כשהגיעו הידיעות לארגנטינה, רבים יצאו לרחובות במחאה על הוויתור האפשרי של מהגרים רומנים שהגיעו לארגנטינה ורבים חששו שהמהגרים יתפסו עבודות שלא היו או עבור תושבים מקומיים. ביולי 1993 ביקר נשיא רומניה יון איליאסקו בארגנטינה ונפגש עם הנשיא קרלוס מנם כדי לדון בהגירה רומנית אפשרית לארגנטינה. בסופו של דבר, רק כמה מאות רומנים קיבלו אשרות לעלות לארגנטינה.

לאורך כל השנים התקיימו ביקורים רבים רמי דרג בין מנהיגים ושרי חוץ של שתי המדינות. קשרי שיתוף הפעולה בין ארגנטינה ורומניה הוגברו על ידי זיהוי תחומים התורמים ליישום פרויקטים ספציפיים. לשתי המדינות בסיס משפטי איתן לקידום מסחרי, כלכלי, השקעות, מדע וטכנולוגיה, תרבות וחינוך ביניהם. בשנת 2016, שתי המדינות חגגו 85 שנים של יחסים דיפלומטיים.

## הסכמים דו-צדדיים
שתי המדינות חתמו על כמה הסכמים כגון הסכם על שיתוף פעולה תרבותי (1969); הסכם סחר (1993); הסכם שיתוף פעולה לשימוש באוקיינוס השקט באנרגיה גרעינית (1993); הסכם להגנה הדדית על השקעות (2011); הסכם לשיתוף פעולה במדע וטכנולוגיה (2011) ואמנת הסגרה (2017).

## נציגויות דיפלומטיות
* ארגנטינה מחזיקה ברומניה שגרירות בבוקרשט.
* רומניה מחזיקה בארגנטינה שגרירות בבואנוס איירס.

קובץ:(13) Bucuresti, Romania. Imagine din Bucuresti.jpg|שגרירות ארגנטינה בבוקרשט
קובץ:Romanian Embassy, BA 02.jpg|שגרירות רומניה בבואנוס איירס


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טובי רומיאו

**טוביאס ואס** (בגרמנית: **Tobias Waß**; נולד ב-8 בנובמבר 2000), המוכר בשם הבמה **טובי רומיאו** (באנגלית: **Toby Romeo**), הוא תקליטן ומפיק מוזיקלי אוסטרי. הוא ידוע בשל יצירת הרמיקסים לסינגלים של התקליטן הגרמני, פליקס ין. כתקליטן, הוא מנגן בקביעות בפסטיבלי מוזיקה גדולים באוסטריה ובגרמניה, וביניהם הפסטיבל Electric Love  והפסטיבל Parookaville .

## קריירה
ואס גדל במשפחה מוזיקלית. בילדותו, הוא למד לנגן בפסנתר ובגיטרה חשמלית. הוא היה בלהקה בזמן שלמד בבית הספר היסודי. לאחר שתקליטן ריגש אותו באירוע בעיר הולדתו, הוא החל לתקלט. כשהיה בן 13, הוא התחיל להופיע תחת השם טובי רומיאו. הוא גם זכה במספר תחרויות די ג'יי בשם טובי רומיאו וניגן בפסטיבל Donauinselfest . לאחר מכן, הוא התחיל להופיע באירועים אחרים באוסטריה, בין היתר בפסטיבל Electric Love .

ב-2015, הוא הוציא את הסינגל "Energy".

ב-24 באפריל 2016, הוא התארח בגרסת הרמיקס של Trap Nation  לסינגל "" של לוקאס גרהאם. נכון ליולי 2021, גרסת הרמיקס נצפתה למעלה מ-86 מיליון פעמים ביוטיוב.

ב-2017, הוא הוציא את הסינגל "Whatever It Takes".

ב-2018, הוא הוציא את הסינגל "How Do You Feel".

ב-2018, הוא הופיע ביחד עם פליקס ין באיטליה. מאוחר יותר, פליקס ין נהיה למנטור של טובי רומיאו, והם התחילו לעבוד יחד.

ב-2019, הוא הוציא גרסת רמיקס לסינגל "All The Lies" של אלוק, פליקס ין ו-The Vamps. נכון ליולי 2021, גרסת הרמיקס הושמעה למעלה מ-9 מיליון פעמים בספוטיפיי.

ב-2020, הוא הוציא גרסת רמיקס לסינגל "Sicko" של פליקס ין, בהשתתפות גאשי  ו-FAANGS . באותה השנה, הוצא הוציא גרסת רמיקס לסינגל "Alone, Pt. II" של אלן ווקר ואווה מקס. בהמשך השנה, הוא היה אחד מהמפיקים של גרסת הרמיקס של פליקס ין לסינגל "Some Say" של ניאה.

ב-20 בנובמבר 2020, הוא פרסם גרסת רמיקס לסינגל "No Therapy" של פליקס ין, בהשתתפות ניאה וברין כריסטופר.

ב-22 בינואר 2021, הוא התארח עם פאולהאבר בסינגל "Where the Lights Are Low" של פליקס ין. הסינגל הגיע, בשיאו, למקום ה-33 בגרמניה, ולמקום ה-40 באוסטריה. נכון ליולי 2021, הסינגל הושמע למעלה מ-55 מיליון פעמים בספוטיפיי.

ב-17 ביוני 2021, הוא הוציא גרסת רמיקס לסינגל "Bed" של ג'ואל קורי, ריי ודייוויד גטה.

ב-2 ביולי 2021, הוא הוציא, בשיתוף פעולה עם דיבי, את הסינגל "Oh Lord".

## קישורים חיצוניים

## הערות שוליים

קטגוריה:תקליטנים
קטגוריה:מוזיקאים אוסטרים
קטגוריה:רמיקסרים
קטגוריה:מפיקים מוזיקליים אוסטרים
קטגוריה:אמנים הידועים בשם במה
קטגוריה:אוסטרים שנולדו ב-2000
יחסי ברזיל–סינגפור

[ממוזער|ראש ממשלת סינגפור [לי שיינלונג (מימין) נפגש עם נשיא ברזיל ז'איר בולסונרו בשולי פסגת G-20 באוסקה שביפן, 2019]]
**יחסי ברזיל–סינגפור** הם היחסים הדו-צדדיים בין ברזיל לסינגפור.

## היסטוריה
היחסים בין המדינות החלו בשנת 1889. בשנת 1935 הפך סמואל אריק טרוויס לקונסול הראשון של ברזיל בסינגפור, ובשנת 1949 מונה לקונסול הכבוד הראשון של ברזיל. בשנת 1951 שקלה ממשלת ברזיל לפתוח נתיב של ספינות משא לסינגפור, ובאותה שנה ברזילאים שנמלטו משלטון הרפובליקה העממית של סין חזרו מסין דרך סינגפור. לאחר מכן ביקרה ספינת ההדרכה הברזילאית אדמירל סלדאנה בסינגפור במהלך מסעה הראשון בעולם בשנת 1952, והפכה לספינת ההכשרה הימית הראשונה של ברזיל שביקרה במימי סינגפור.

ב-14 באוקטובר 1965 הכירה ברזיל בעצמאות סינגפור והפכה למדינה הראשונה באמריקה הלטינית שהכירה בעצמאות סינגפור. בשנת 1957 כוננה ברזיל יחסים דיפלומטיים עם סינגפור. בשנת 1979 הוקמה שגרירות ברזיל בסינגפור, ואילו שגרירות סינגפור בברזיל נחנכה בשנת 2013 על ידי שר החוץ של סינגפור, שאנמוגן. השגרירות היא השגרירות הראשונה של סינגפור באמריקה הלטינית והסוכנות הזרה היחידה של סינגפור באמריקה הלטינית. בשנה שלאחר מכן, נשיאת ברזיל דילמה רוסף, שנסעה לבריסביין שבאוסטרליה כדי להשתתף בפסגת ה-G20 שהתה בסינגפור, והפכה לנשיא ברזיל הראשון שביקר בסינגפור.

## יחסים כלכליים
על פי הנתונים באתר המרכז לחקר מורכבות כלכלית, בין השנים 1995–1999, היצוא של סינגפור לברזיל היה במגמת ירידה, מכ-600 מיליון דולר בשנת 1995 לכ-200 מיליון דולר בשנת 1999. משנת 2000 עד 2004, ערך היצוא נותר ברמה של כ-400 מיליון דולר; לאחר מכן ערך הייצוא החל להשתנות, ורשם שיא חדש של 2.2 מיליארד דולר בשנת 2005. סינגפור מייצאת בעיקר מכונות לברזיל, ושיעור מוצרי הנפט והכימיה המזוקקים בייצוא גדל גם מאז 2007 ו-2009.

בין השנים 1995–2001, הייצוא של ברזיל לסינגפור היה פחות מ-500 מיליון דולר; בשנת 2002 היצוא עלה לראשונה על 500 מיליון דולר. אף על פי שצנח בשנת 2003, הוא עלה לכ-500 מיליון דולר בשנה שלאחר מכן. בין 2004 ל-2008 ערך הייצוא בדרך כלל הראה מגמת עלייה ואז ערך הייצוא החל להשתנות, אך בשנת 2013 הוא רשם שיא חדש של 3 מיליארד דולר. ברזיל מייצאת בעיקר נפט מזוקק וספינות לסינגפור.

בספטמבר 2005 חתמה הסוכנות הבינלאומית לפיתוח ארגונים בסינגפור על מזכר הבנות עם הסוכנות לקידום השקעות יצוא בברזיל, אשר חודשה בשנת 2008. שני הארגונים קיימו גם סמינרים ופרויקטים לחיזוק שיתוף הפעולה בין חברות משתי המדינות בתחום מוצרי נדל"ן, טכנולוגיית מידע ותקשורת ושירותי שדה תעופה.

בשנת 2014, סינגפור וברזיל חתמו על הסכם תעופה ומשלוח בינלאומי כדי למנוע כפל מס.

## נציגויות דיפלומטיות
* סינגפור מחזיקה בברזיל שגרירות בברזיליה.
* ברזיל מחזיקה שגרירות בסינגפור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ